Laudatio Ptolemaei (Theocritus)

Laudatio Ptolemaei (Graece ) est carmen in versibus hexametris a Theocrito poëta Graeco inter 274 et 270 a.C.n.Hunter (2003) pp. 3-8. Anno fere 273/272 a.C.n. secundum Gow (1952) vol. 2 p. 326 scriptum ad honorem Ptolemaei II regis Aegypti.

Initio huius carminis poëta consilium, Ptolemaeum Philadelphum, Aegypti regem, celebrandi aperit (12), quod ut exsequatur, a Ptolemaei Lagi, post fata inter deos recepti, laude progreditur (33) ad Berenices, Philadelphi matris, praeconis, quam Venus in sua templa, ut  ipsi esset, precepisse putabatur (57) unde ad ipsius Philadelphi felicitatem virtutemque praedicandam procedit, quam a faustis ominibus repetit, quae ad regii pueri ortum in insula Co edita futuram eius opulentiam et potentiam portenderunt. Tum instituto recensu terrarum regni (92) divitias regias, per pacem exoptatissimam congestas, ambitiose laudat (105). Ptolemaei munificentiam et prudentiam in beneficiis tribuendis extollit (120), pietatis denique in parentes monimenta magnifice praedicat (127). Adiicitur in fine regiae coniugis, quae eadem Ptolemaei soror erat, laudatio.Argumentum ex opere Kiessling (1819) sumitur

Terrae regni Aegypti, praeter Aegyptum ipsam, Cypro ob rationem incertam omisso, sic ordinantur (86-92):

"Et vero Phoeniciae partem possidet, Arabiaeque, et Syriae, Libyaeque, nigrorumque Aethiopum; Pamphyliisque omnibus et bellicosis Cilicibus imperat, Lyciisque et pugnacibus Caribus, et insulis Cycladibus: nam ei naves optimae per pontum eunt, mareque totum et terra et fluvii resonantes Ptolemaei imperio subiecti sunt."Versio Kiessling (1819) Huius catalogi comparationem facere oportet cum eo quem in inscriptionem Adulitanam, iussu Ptolemaei Euergetis exaratae, olim vidit Cosmas Indicopleustes.Cosmas Indicopleustes, Topographia Christiana lib. 2 

 Notae 

 Nexus externi 
 Textus 
 Versio 

 Bibliographia 

 A. S. F. Gow, ed., Theocritus. Cantabrigiae: Cambridge University Press, 1952. 2a ed. 2 voll. 
 Theophilus Kiessling, ed., Theocriti reliquiae. Berolini: Libraria Weidmannia, 1819  Textus apud archive.org
 Richard Hunter, ed., Theocritus: Encomium of Ptolemy Philadelphus. Berkeley: University of California Press, 2003. ISBN 0520235606 
 M. A. Rossi, Theocritus' Idyll XVII: a stylistic commentary. Amstelodami, 1989

Categoria:Litterae Graecae antiquae
Categoria:Aegypti scripta
Categoria:Regnum Ptolemaeorum
Categoria:Carmina
Categoria:Laudes
Categoria:Ptolemaeus II
Categoria:Scripta saeculo 3 a.C.n.
Categoria:Theocritus